Ċiklist ta' 16-il sena, qiegħed isofri minn ġreħi gravi wara li lbieraħ kien involut f'ħabta ma' karozza f'Ħal Għaxaq. Fi stqarrija l-pulizija qalu li l-inċident seħħ għall-ħabta tal-5.30 p.m. fi Triq Dawret Ħal Għaxaq Il-Pulizija mid-Distrett taż-Żejtun marru mill-ewwel fuq il-post u minn investigazzjonijiet preliminari li saru rriżulta li seħħet ħabta bejn vettura li kien qed isuq raġel ta' 27 sena residenti Marsaxlokk u rota li kienet qed tinstaq mill-ġuvni ta' 16-il sena. Il-ġuvni ttieħed l-Isptar Mater Dei b'ambulanza għall-kura meħtieġa, fejn ġie ċċertifikat li qiegħed isofri minn ġrieħi gravi. L-investigazzjonijiet tal-Pulizija dwar dan l-inċident għadhom għaddejjin.